ddrg/super_eurlex huggingface dataset:
Uredba Komisije (ES) št. 2419/1999

z dne 12. novembra 1999

o dopolnitvi Priloge k Uredbi (ES) št. 2301/97 o vnosu nekaterih imen v "Register certifikatov o posebnih lastnostih", predvidenega z Uredbo Sveta (EGS) št. 2082/92 o certifikatih o posebnih lastnostih za kmetijske proizvode in živila

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2082/92 z dne 14. julija 1992 o certifikatih o posebnih lastnostih za kmetijske proizvode in živila [1] in zlasti člena 9(1) Uredbe,

ob upoštevanju naslednjega:

(1) Republika Španija je skladno s členom 7 Uredbe (EGS) št. 2082/92 Komisiji predložila vlogo za vnos imena v register certifikatov o posebnih lastnostih.

(2) Opis "zajamčena tradicionalna posebnost" se sme uporabljati le pri imenih, vnesenih v navedeni register.

(3) Komisija je na podlagi člena 8 navedene uredbe po objavi v Uradnem listu Evropskih skupnosti [2]) prejela ugovor v zvezi z imenom, navedenim v Prilogi k tej uredbi, vendar je bil ta ugovor po predložitvi ustreznih razlag umaknjen. V skladu s prvo alineo člena 5(1) Uredbe (EGS) št. 2082/92 je izraz "Serrano" specifičen, tj. neprevedljiv. Zato ga je treba uporabljati v izvirni obliki. Poleg tega registracija izraza "Serrano" ne škoduje uporabi izraza "Montagne". Izraza si nista v nasprotju.

(4) Zaradi tega je treba ime, navedeno v Prilogi, vnesti v register certifikatov o posebnih lastnostih in ga s tem zaščititi kot zajamčeno tradicionalno posebnost v Skupnosti po členu 13(2) Uredbe (EGS) št. 2082/92. To pomeni, da se ime lahko uporablja le tam, kjer ustreza specifikaciji. Dopustiti pa je treba trimesečno prehodno obdobje, da se porabi zaloge proizvoda, ki ne ustreza specifikaciji.

(5) Priloga k tej uredbi dopolnjuje Prilogo k Uredbi Komisije (ES) št. 2301/97 [3], kakor je bila nazadnje spremenjena z Uredbo (ES) 2527/98 [4],

SPREJELA NASLEDNJO UREDBO:

Člen 1

Ime v Prilogi k tej uredbi se doda Prilogi k Uredbi (ES) št. 2301/97 in vnese v "Register certifikatov o posebnih lastnostih", predvidenega v členu 9(1) Uredbe (EGS) št. 2082/92.

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. marca 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. novembra 1999

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL C 371, 1.12.1998, str. 3.

[3] UL L 319, 21.11.1997, str. 8.

[4] UL L 317, 26.11.1998, str. 14.

--------------------------------------------------

PRILOGA

"Jamon Serrano" (člen 13(2) Uredbe (EGS) št. 2082/92 [1].

[1] Glavne točke specifikacije so navedene v UL C 371, 1.12.1998, str. 3.

--------------------------------------------------
Uredba Komisije (ES) št. 2107/1999

z dne 4. oktobra 1999

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92, z dne 14. julija 1992, o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 6(3) in (4) Uredbe,

ob upoštevanju naslednjega:

(1) Skladno s členom 5 Uredbe (EGS) št. 2081/92 so Irska, Španija in Italija poslale Komisiji vloge za registracijo imen kot označbe porekla ali geografskih označb.

(2) Skladno s členom 6(1) Uredbe (EGS) št. 2081/92, je bilo ugotovljeno, da vloga izpolnjuje vse njene zahteve, predvsem pa, da so navedene vse informacije v skladu s členom 4 Uredbe.

(3) Po objavi imena "Imokilly Regato" v Uradnem listu Evropskih skupnosti [3], je Komisija prejela več ugovorov po členu 7 te uredbe. Ugovori so bili pojasnjeni in zadevnim državam članicam to zadostuje. Po objavi imena drugih imen, objavljenih v Uradnem listu Evropskih skupnosti [4], Komisija ni prejela nobenih ugovorov po navedenem členu.

(4) Ta imena naj se zato vnesejo v "Register zaščitenih označb porekla in zaščitenih geografskih označb" in se tako zaščitijo na celotnem ozemlju Skupnosti kot zaščitene označbe porekla ali zaščitene geografske označbe.

(5) Priloga k tej Uredbi dopolnjuje Prilogo k Uredbi Komisije (ES) št. 2400/96 [5], kakor je bila nazadnje spremenjena z Uredbo (ES) št. 1645/19995 [6],

SPREJELA NASLEDNJO UREDBO:

Člen 1

Imena v priloženi Prilogi se dodajo v Prilogo k Uredbi Komisije (ES) št. 2400/96 in se skladno s členom 6(3) Uredbe (EGS) št. 2081/92, vnesejo v "Register zaščitenih označb porekla in zaščitenih geografskih označb" kot zaščitene geografske označbe (ZGO) ali zaščitene geografske označbe (ZGO).

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. oktobra 1999

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL C 343, 11.11.1998, str. 5.

[4] UL C 343, 11.11.1998, str. 3; UL C 405, 24.12.1998, str. 7; UL C 4, 7.1.1999, str. 5.

[5] UL L 327, 18.12.1996, str. 11.

[6] UL L 195, 28.7.1999, str. 7.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Sveže meso

ŠPANIJA

Lechazo de Castilla y León (ZGO)

Siri

IRSKA

Imokilly Regato (ZOP)

Olja in masti

Olivno olje

ŠPANIJA

Priego de Córdoba (ZOP)

Sierra Mágina (ZOP)

ITALIJA

Lametia (ZOP)

Sveže ribe, mehkužci, sveži raki ter iz njih pridobljeni proizvodi

IRSKA

Clare Island Salmon (ZGO)

--------------------------------------------------
Uredba Komisije (ES) št. 1062/1999

z dne 21. maja 1999

o spremembi Uredbe (EGS) št. 1858/93 o določitvi izvedbenih določb za uporabo Uredbe Sveta (EGS) št. 404/93 v zvezi s programom pomoči za nadomestilo izgube dohodka pri trženju banan

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane [1], kakor je bila nazadnje spremenjena z Uredbo (ES) št. 1637/98 [2], in zlasti členov 12(4) in (6) ter 14 Uredbe,

(1) ker Uredba Komisije (EGS) št. 1858/93 [3], kakor je bila nazadnje spremenjena z Uredbo (ES) št. 796/95 [4], določa izvedbene določbe za uporabo sistema pomoči za nadomestilo izgube dohodka pri trženju banan;

(2) ker je v skladu z obvezo Komisije, ko je Svet sprejel sklepe v zvezi z različnimi kmetijskimi proizvodi za tržno leto 1998/99 in je bil sprejet nov uvozni režim za banane, treba je povečati pavšalni referenčni dohodek, da bi lahko določili nadomestila za leto 1998 in od leta 1999 naprej; ker je treba nove zneske dodati v Uredbo (EGS) št. 1858/93;

(3) ker so ukrepi iz te uredbe v skladu z mnenjem Upravljalnega odbora za banane,

SPREJELA NASLEDNJO UREDBO:

Člen 1

Člen 2(2) Uredbe (EGS) št. 1858/93 se nadomesti:

"2. Pavšalni referenčni dohodek znaša 62,25 EUR/100 kilogramov neto mase za leto 1998 in 64,03 EUR/100 kilogramov neto mase od leta 1999 naprej za zelene banane po fazi izhoda iz pakirnega skladišča."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. maja 1999

Za Komisijo

Franz Fischler

Član Komisije

[1] UL L 47, 25.2.1993, str. 1.

[2] UL L 210, 28.7.1998, str. 28.

[3] UL L 170, 13.7.1993, str--. 5.

[4] UL L 80, 8.4.1995, str. 17.
1.

v naslovu in četrti ‚uvodni izjavi‘ se besede ‚industrijski in kmetijski proizvodi‘ nadomestijo z ‚industrijski in kmetijski ter ribiški proizvodi‘;“
UREDBA KOMISIJE (ES) 194/2000

z dne 27. januarja 2000

o spremembi Uredbe (ES) št. 1619/1999 o prilagoditvi nekaterih ribolovnih kvot za leto 1999 v skladu z Uredbo Sveta (ES) št. 847/96 o uvedbi dodatnih pogojev za upravljanje z letnimi TAC-i (celotnimi dovoljenimi ulovi) in kvotami

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2847/93 z dne 12. oktobra 1993 o vzpostavitvi nadzornega sistema, ki se uporablja za skupno ribiško politiko [1], spremenjene z Uredbo (ES) št. 2846/98 [2], in zlasti člena 23 Uredbe,

ob upoštevanju Uredbe Sveta (EGS) št. 847/96 z dne 6. maja 1996 o uvedbi dodatnih pogojev za letno upravljanje s TAC-i in kvotami [3] in zlasti člena 4(2) Uredbe,

ob upoštevanju naslednjega:

(1) Po reviziji podatkov o iztovarjanju, so nekatere številke, ki tvorijo podlago za Prilogo k Uredbi Komisije (ES) št. 1619/1999 [4] videti napačne in bi bilo zato treba to Prilogo spremeniti;

(2) Da bi omogočili nadaljevanje ribolovnih aktivnosti, naj bi se spremenjene kvote, določene s to Uredbo, začele čimprej uporabljati;

(3) Ukrepi, predpisani s to uredbo, so v skladu z mnenjem Upravljalnega odbora za ribištvo in ribogojstvo -

SPREJELA NASLEDNJO UREDBO:

Člen 1

Uredba (ES) št. 1619/1999 se spremeni, kot sledi:

1. navedbe v zvezi s trskami v območjih VIIb-l, VIII, IX, CECAF 37.1.1 (vode Skupnosti) in papalinami v območjih Skagerrak in Kattegat se umaknejo iz Priloge;

2. navedbe Priloge I k tej uredbi nadomestijo ustrezne navedbe v Prilogi;

3. navedbe Priloge II k tej uredbi se vstavijo v Prilogo.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. januarja 2000

Za Komisijo

Franz FISCHLER

Član Komisije

PRILOGA I

Navedbe, ki nadomestijo ustrezne navedbe v Prilogi k Uredbi (ES) št. 1619/1999

Vrsta Območje Država članica: Zadržane količine 1 Ulov, ki je presegel dovoljeno iztovarjanje v letu 1998 Odbitki 2 Stehtani odbitki %; količina 3 Dodatni odbitki 4 Kvota za leto 19995 Uredba Sveta (ES) št. Revidirana vrednost kvote za leto 1999

Sled Skagerrak in Kattegat SE s. n. u. s. n. u. s. n. u.

Sled Severno morje severno od 53° 30' SE s. n. u.

Sled IIIbcd (območje Poljske) SE s. n. u. s. n. u. s. n. u.

Losos IIIbcd * DK s. n. u. s. n. u. s. n. u.

Papalina IIa *, Severno morje * DK s. n. u. s. n. u. s. n. u.

PRILOGA II

Nove navedbe, ki se vnesejo v Prilogo k Uredbi (ES) št 1619/1999

Vrsta Območje Država članica Zadržane količine 1 Ulov, ki je presegel dovoljeno iztovarjanje v letu 1998 Odbitki 2 Stehtani odbitki %; količina 3 Dodatni odbitki 4 Kvota za leto 19995 Uredba Sveta (ES) št. Revidirana vrednost kvote za leto 1999

Krilati romb VI IE s. n. u. 29 s. n. u. s. n. u. s. n. u. 630 48/1999 601

Morske spake VII IE s. n. u. 102 s. n. u. s. n. u. s. n. u. 2020 48/1999 1918

Morski list VIIhjk IE s. n. u. 4 s. n. u. s. n. u. s. n. u. 325 48/1999 321

[1] UL L 261, 20.10.1993, str. 1.

[2] UL L 358, 31.12.1998, str. 5.

[3] UL L 115, 9.5.1996, str. 3.

[4] UL L 192, 24.7.1999, str. 14.
Uredba Sveta (ES) št. 813/2000

z dne 17. aprila 2000

o dopolnitvi Priloge k Uredbi Komisije (ES) št. 1107/96 o registraciji geografskih označb in označb porekla po postopku iz člena 17 Uredbe (EGS) št. 2081/92

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju predloga Komisije,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1] in zlasti člena 17(2) Uredbe,

ob upoštevanju naslednjega:

(1) Zahtevani so bili dodatni podatki o posameznih imenih, ki so jih prijavile države članice po členu 17 Uredbe (EGS) št. 2081/92, da se zagotovi njihovo skladnost s členoma 2 in 4 navedene uredbe. Preučitev navedenih dodatnih podatkov je pokazala, da so imena usklajena z navedenima členoma. Zato jih je treba registrirati in dodati k Prilogi k Uredbi Komisije (ES) št. 1107/96 [2].

(2) Odbor, predviden s členom 15 Uredbe (EGS) št. 2081/92, ni dal pozitivnega mnenja –

SPREJEL NASLEDNJO UREDBO:

Člen 1

Imena v Prilogi k tej uredbi se dodajo k Prilogi k Uredbi Komisije (ES) št. 1107/96.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah..

V Luxembourgu, 17.aprila 2000

Za Svet

Predsednik

L. Capoulas Santos

[1] UL L 208, 24.7.1992, str. 1. Uredba, kakor je bila nazadnje spremenjena z Uredbo (ES) št. 1068/97 (UL L 156, 13.6.1997, str. 10.)

[2] UL L 148, 21.6.1996, str. 1. Uredba, kakor je bila nazadnje spremenjena z Uredbo (ES) št. 1070/1999 (UL L 130, 26.5.1999, str. 18).

--------------------------------------------------

PRILOGA

"DRUGI PROIZVODI, NAVEDENI V PRILOGI I K POGODBI

Kisi (razen vinskih kisov)

ITALIJA

- Aceto balsamico tradizionale di Modena (ZOP)

- Aceto balsamico tradizionale di Reggio Emilia (ZOP)"

--------------------------------------------------
Uredba Komisije (ES) št. 1639/2000

z dne 25. julija 2000

o spremembi Priloge I k Uredbi (ES) št. 2636/1999 o sporočanju informacij o tobaku od letine 2000 naprej

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak [1], kakor je bila nazadnje spremenjena z Uredbo (ES) št. 1336/2000 [2], in zlasti člena 21 Uredbe,

ob upoštevanju naslednjega:

(1) Priloga I k Uredbi Komisije (ES) št. 2636/1999 z dne 14. decembra 1999 o sporočanju informacij o tobaku od letine 2000 naprej in o razveljavitvi Uredbe (EGS) št. 1771/93 [3] določa informacije, ki jih morajo države članice sporočiti Komisiji najkasneje do 31. julija leta zadevne letine. To v točki 1.2 navedene priloge vključuje količino tobaka (v tonah) z vsebnostjo vlage iz Priloge IV k Uredbi Komisije (ES) št. 2848/98 z dne 22. decembra 1998 o določitvi podrobnih pravil za uporabo Uredbe Sveta (EGS) št. 2075/92 glede programa premij, proizvodnih kvot in posebne pomoči, ki se dodeli skupinam proizvajalcev v sektorju surovega tobaka [4], kakor je bila nazadnje spremenjena z Uredbo (ES) št. 1249/2000 [5], vključeno v pogodbe.

(2) Člen 9(5) Uredbe (ES) št. 2848/98 določa, da lahko stranke pogodbe o pridelavi na podlagi člena 10(2) Uredbe (EGS) št. 2075/92 s pisno spremembo povečajo količine, prvotno opredeljene v pogodbi. Po trenutno veljavnih pravilih Skupnosti se to lahko zgodi tudi precej po 31. juliju leta posamezne letine. Državam članicam bi bilo torej treba dovoliti, da do 30. junija leta po letu posamezne letine spremenijo potrebne informacije, da se upoštevajo količine surovega tobaka, ki so vključene v spremembe pogodb.

(3) Ukrepi, predvideni s to uredbo, so skladni z mnenjem Upravljalnega odbora za tobak –

SPREJELA NASLEDNJO UREDBO:

Člen 1

Priloga I k Uredbi (ES) št. 2636/1999 se nadomesti s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. julija 2000

Za Komisijo

Franz Fischler

Član Komisije

[1] UL L 215, 30.7.1992, str. 70.

[2] UL L 154, 27.6.2000, str. 2.

[3] UL L 323, 15.12.1999, str. 4.

[4] UL L 358, 31.12.1998, str. 17.

[5] UL L 142, 16.6.2000, str. 3.

--------------------------------------------------

PRILOGA

PRILOGA I

+++++ TIFF +++++

--------------------------------------------------
Uredba Sveta (ES) št. 2371/2000

z dne 23. oktobra 2000

o spremembi Uredbe (EGS) št. 2358/71 o skupni ureditvi trga za semena

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena [1] in zlasti tretjega pododstavka člena 8 Uredbe,

ob upoštevanju predloga Komisije,

ob upoštevanju naslednjega:

(1) Na podlagi člena 8 Uredbe (EGS) št. 2358/71 lahko Finska, če jo Komisija pooblasti, zaradi posebnih podnebnih razmer v državi dodeli pomoč za določeno količino semen zelnatih rastlin in žit.

(2) Na osnovi podatkov, ki jih je Finska poslala Komisiji, je Komisija posredovala Svetu poročilo, ki ga zahteva člen 8 Uredbe (EGS) št. 2358/71. Iz navedenega poročila je razvidno, da pomoč, ki je bila dodeljena med letoma 1995 in 1999, ni vplivala na trgovinsko menjavo med državami članicami. Zato je ustrezno ohraniti možnost, da Finska, če jo Komisija pooblasti, dodeli pomoč za pridelavo semen zelnatih rastlin in žit, vendar je treba predvideti novo poročilo Komisije pred 1. januarjem 2006 skupaj z vsemi morebitnimi potrebnimi predlogi –

SPREJEL NASLEDNJO UREDBO:

Člen 1

Zadnji pododstavek člena 8 Uredbe (EGS) št. 2358/71 se nadomesti z naslednjim:

"Pred 1. januarjem 2006 posreduje Komisija na osnovi podatkov, ki jih pravočasno zagotovi Finska, Svetu poročilo o rezultatih dovoljene pomoči skupaj z vsemi morebitnimi potrebnimi predlogi."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 23. oktobra 2000

Za Svet

Predsednik

J. Glavany

[1] UL L 246, 5.11.1971, str. 1. Uredba, nazadnje spremenjena z Uredbo (ES) št. 1405/1999 (UL L 164, 30.6.1999, str. 17).

--------------------------------------------------
Uredba Komisije (ES) št. 2722/2000

z dne 13. decembra 2000

o uvedbi pogojev, pod katerimi finančni instrument za usmerjanje ribištva (FIUR) lahko prispeva k izkoreninjenju bolezenskih tveganj v ribogojstvu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2792/1999 z dne 17. decembra 1999 o podrobnih pravilih in predpisih v zvezi s strukturno pomočjo Skupnosti v ribiškem sektorju [1], zlasti člena 15(4),

ob upoštevanju naslednjega:

(1) Člen 15(3)(g) Uredbe (ES) št. 2792/1999 izrecno dovoljuje pomoč Skupnosti iz Finančnega instrumenta za usmerjanje ribištva (FIUR) z namenom izkoreninjenja bolezenskih tveganj v ribogojstvu. Proizvajalcem torej lahko zagotovi nadomestilo za prisilni zakol ribogojnih živali.

(2) Člen 24 Odločbe Sveta 90/424/EGS z dne 26. junija 1990 o izdatkih na veterinarskem področju [2], kakor je nazadnje spremenjena z Uredbo (ES) št. 1258/1999 [3], določa pravila, ki urejajo finančni prispevek Skupnosti za programe za izkoreninjenje in nadzor nad živalskimi boleznimi, zlasti da mora biti bolezen navedena v Prilogi k navedeni Odločbi, da mora Komisija odobriti program za zakol (vključno z možnim nadomestilom za proizvajalce) in da lahko Skupnost finančno prispeva k izdatkom (vključno z nadomestilom za proizvajalce).

(3) Razen pri kampanjah za cepljenje ribogojnih živali, se je treba izogibati položaju, ko uporaba člena 15(3)(g) Uredbe (ES) št. 2792/1999 vodi k drugačnim postopkom in pogojem, kot jih določa člen 24 Odločbe 90/424/EGS.

(4) Če finančne določbe omenjenega člena 24 niso skladne s finančnimi določbami iz Uredbe Sveta (ES) št. 1260/1999 z dne 21. junija 1999 o splošnih določbah o strukturnih skladih [4], je treba določiti, da navedena uredba še naprej velja za FIUR.

(5) Kumulacijo pomoči Skupnosti za isti program za izkoreninjenje bolezenskih tveganj v ribogojstvu je treba preprečiti.

(6) Ukrepi, ki jih določa ta uredba, so v skladu z mnenjem Upravljalnega odbora za ribištvo in ribogojstvo –

SPREJELA NASLEDNJO UREDBO:

Člen 1

1. Če za namene izkoreninjenja bolezenskih tveganj v ribogojstvu pristojni organ države članice določi finančni prispevek Skupnosti iz FIUR v skladu s členom 15(3)(g) Uredbe (ES) št. 2792/1999, se uporabljajo ustrezne določbe člena 24 Odločbe 90/424/EGS.

2. Odstavek 1 ne velja v primeru kampanj za cepljenje ribogojnih živali.

3. Finančne določbe o strukturnih skladih iz naslova III Uredbe (ES) št. 1260/1999 se še naprej uporabljajo.

4. Izključena je kumulacija pomoči FIUR za projekt iztrebljanja bolezni z drugo pomočjo Skupnosti.

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. decembra 2000

Za Komisijo

Franz Fischler

Član Komisije

[1] UL L 337, 17.12.1999, str. 10.

[2] UL L 224, 18.8.1990, str. 19.

[3] UL L 160, 26.6.1999, str. 103.

[4] UL L 161, 26.6.1999, str. 1.

--------------------------------------------------
Uredba Komisije (ES) št. 2785/2000

z dne 19. decembra 2000

o spremembi Uredbe (ES) št. 296/96 o podatkih, ki jih morajo posredovati države članice, in o mesečnem knjiženju izdatkov, ki se financirajo iz Jamstvenega oddelka Evropskega kmetijskega usmerjevalnega in jamstvenega sklada (EKUJS), in o določitvi nekaterih pravil za uporabo Uredbe Sveta (ES) št. 1259/1999

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike [1] in zlasti členov 4(8), 5(3) in 7(5) Uredbe,

ob upoštevanju naslednjega:

(1) Odločba Sveta 2000/427/ES z dne 19. junija 2000 v skladu s členom 122(2) Pogodbe o sprejemu enotne valute s strani Grčije 1. januarja 2001 [2] navaja, da Grčija izpolnjuje potrebne pogoje za sprejem enotne valute.

(2) Drugi stavek člena 2 Uredbe Sveta (ES) št. 974/98 z dne 3. maja 1998 o uvedbi evra [3], kakor je bila spremenjena z Uredbo (ES) št. 2596/2000 [4], določa, da bo od 1. januarja 2001 valuta Grčije evro.

(3) Člen 4(1a)(a) Uredbe Komisije (ES) št. 296/96 z dne 16. februarja 1996 o podatkih, ki jih morajo posredovati države članice, in o mesečnem knjiženju izdatkov, ki se financirajo iz Jamstvenega oddelka Evropskega kmetijskega usmerjevalnega in jamstvenega sklada (EKUJS), in o določitvi nekaterih pravil za uporabo Uredbe Sveta (ES) št. 1259/1999 [5], kakor je bila nazadnje spremenjena z Uredbo (ES) št. 2761/1999 [6], določa, da je treba predplačila za knjižene izdatke Jamstvenega oddelka EKUJS oblikovati in izplačati sodelujočim državam članicam v evrih. Predplačila, ki se izplačajo v začetku januarja 2001, se nanašajo na izdatke, nastale med 16. oktobrom 2000 in 30. novembrom 2000. Zato naj bi bilo poskrbljeno, da se ta predplačila še zadnjič izplačajo Grčiji v nacionalni valuti.

(4) Ukrepi, predvideni s to uredbo, so v skladu z mnenjem Odbora Evropskega kmetijskega usmerjevalnega in jamstvenega sklada (EKUJS) –

SPREJELA NASLEDNJO UREDBO:

Člen 1

Uredba (ES) 296/96 se spremeni:

1. V členu 3(8)(b) se doda naslednji stavek:

"Ta možnost se za Grčijo uporablja od 1. januarja 2001."

2. V členu 4(1a)(c) se doda naslednji stavek:

"Predplačila za izdatke, ki jih je izvedla Grčija med 16. oktobrom in 30. novembrom 2000, se izplačajo v enotah nacionalne valute ali v nacionalni valuti."

Člen 2

Ta uredba začne veljati 1. januarja 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 2000

Za Komisijo

Franz Fischler

Član Komisije

[1] UL L 160, 26.6.1999, str. 103.

[2] UL L 167, 7.7.2000, str. 19.

[3] UL L 139, 11.5.1998, str. 1.

[4] UL L 300, 29.11.2000, str. 2.

[5] UL L 39, 17.2.1996, str. 5.

[6] UL L 331, 23.12.1999, str. 57.

--------------------------------------------------